CELEX: 62022TN0134
Language: ro
Date: 2022-03-09 00:00:00
Title: Cauza T-134/22: Acțiune introdusă la 9 martie 2022 – OO/BEI

10.5.2022   
            
            
               RO
            
            
               Jurnalul Oficial al Uniunii Europene
            
            
               C 191/34
            
         
      Acțiune introdusă la 9 martie 2022 – OO/BEI
      (Cauza T-134/22)
      (2022/C 191/44)
      Limba de procedură: franceza
      
         Părțile
      
      
         Reclamant: OO (reprezentant: M. Velardo, avocat)
      
         Pârâtă: Banca Europeană de Investiții (BEI)
      
         Concluziile
      
      Reclamanta solicită Tribunalului:
      
                  —
               
               
                  anularea deciziei de respingere a plângerii din 6 decembrie 2021, notificată reclamantei la aceeași dată (ARES CS-PERS/S&G/ER1 W2021-00710/CO/ps);
               
            
                  —
               
               
                  anularea Deciziei din 27 februarie 2012 (ref: RH/OPR/2012-0251), care nu a fost niciodată notificată reclamantei;
               
            
                  —
               
               
                  anularea Deciziei din 20 mai 2021 (CS-PERS/HROPS/BAP/2021-0360), notificată avocatului reclamantei la data de 8 iunie 2021 împreună cu nota din 27 februarie 2012;
               
            
                  —
               
               
                  obligarea Băncii Europene de Investiții la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă patru motive.
      
                  1.
               
               
                  Primul motiv întemeiat pe insuficiența motivării deciziilor atacate, pe încălcarea articolului 31 din Regulamentul de procedură al BEI, a articolelor 6 și 11 din Protocolul nr. 5 privind statutul BEI, pe lipsa unui temei juridic și pe o excepție de nelegalitate, în temeiul articolului 277 TFUE și al punctului 2.1.1 din dispozițiile administrative.
               
            
                  2.
               
               
                  Al doilea motiv întemeiat pe încălcarea dispozițiilor care reglementează ratione temporis detașarea personalului BEI, modificarea unilaterală a contractului, contrară regulilor generale privind egalitatea părților în relația contractuală și încălcarea obligației de solicitudine.
               
            
                  3.
               
               
                  Al treilea motiv întemeiat pe încălcarea principiului protecției încrederii legitime.
               
            
                  4.
               
               
                  Al patrulea motiv întemeiat pe un abuz de putere.